11 рецепти с горещ шоколад, които трябва да опитате този сезон!
11 щури рецепти с горещ шоколад, които трябва да опитате този зимен сезон
Как ви звучи комбинацията от вино и горещо шоколад? Ами уиски с горещ шоколад? Да, малко странно, но пък резултатът е изключително интересен сгряващ и вкусен. Ако сте склонни да експериментирате този зимен сезон с нещо доста по-различно, с нещо наистина щуро като напитка, то следващите 11 идеи за горещ шоколад определено ще ви харесат.
1. Уиски с горещ шоколад
Блогърът от „My Dish Is Bomb“ описва какво е усещането и вкуса, когато отпиваш от тази интересна напитка: „При първата глътка уискито се усеща веднага, но след това ароматът на горещ шоколад и топлината разтърсват приятно цялото тяло.“ Рецептата →
2. Червено вино с горещ шоколад
След като може да се яде шоколад с вино, защо да не може да се сложи вино в шоколада? Вижте рецептата и разберете защо тази напитка в момента е доста модерна. Рецепта →
3. Горещ шоколад с мед, уиски и натрошени бисквити
Колко добре изглеждат натрошените бисквитки отгоре, нали? И в тази рецепта се добавя уиски, но то не е единствения фактор, превръщащ я в нещо като топла, сгряваща течна торта!
За допълнително сгъстена текстура се добавя мляко и сметана, парченца шоколад и по желание „дунапренови“ бонбони. Тази напитка наистина може не само да подслади живота ви, но и добре да ви сгрее в студените зимни дни. Рецептата →
4. Горещ шоколад с кардамон, бърбън и кокосово мляко
Този горещ шоколад може да се опише само с една дума – баланс. Това е перфектната комбинация между сладък, пикантен и алкохолен вкус. За повече наситен аромат добавете парченца истински шоколад, а за бърбън изберете популярния и достъпен „4 рози“ (Four Roses). Рецептата →
5. Горещ шоколад с ванилия, ром и сметана
Може би си мислите, че звездата на тази рецепта е рома, но истината е, че това е ванилията и сметаната. Всъщност, към тази рецепта се добавят още бадемово мляко и какао. Рецептата →
6. Горещ шоколад с вино и подправки
Тази рецепта е нещо повече от добавянето на червено вино и какао към шоколада. Голямата разлика се получава от прибавянето и на леко лют червен пипер.
В една такава чаша с eксплодиращи вкусове се добавя още и кафява захар, канела, мляко и „дунапренени“ бонбони за разкош. Рецепта →
7. Горещ шоколад с пюре от тиква
Да, доста странна комбинация, но всъщност вкусът, според автора на рецептата, е изключително странен и особено приятен. Освен пюре от тиква, тук се добавят още мляко, какао, канела, карамел, масло и малко бърбън по желание. Звучи интересно, нали? Рецепта →
8. Горещ шоколад с ликьор Бейлис
Горещ шоколад, ирландски ликьор с вкус на крем и бонбони…? Как ви звучи? Благодарение на тези добавки, горещият шоколад на прах от обикновеното пакетче ще се превърне в истинска зимна магия. Освен ликьор и бонбони се добавят още мляко и парченца бял шоколад. Рецепта →
9. Горещ шоколад със сладолед
Много хора са луди по комбинацията топло-студено. Други просто ще ги заболят зъбите. Ако сте от първите, това, което се случва в една чаша от тази напитка определено ще ви хареса. Затопляте шоколада и накрая поставяте отгоре голяма топка ванилов сладолед и вълшебството се случва. Добавя се още мляко, какао на прах и черен шоколад. Рецепта →
10. Горещ шоколад с тъмен ром
Характерното за тази богата на вкус топла напитка е, че за основа се добавя тъмен ром, мед, кафява захар и ванилия. А резултатът сами може да си го представите…
В съставките влизат още канела, черен шоколад и мляко. Рецепта →
11. Мока горещ шоколад с портокалови кори
Съдържанието на тази чаша е като никое друго! Добавянето на ярки и остри цитрусови аромати с дълбоки нотки какао придава неповторим блясък на вкуса. Гарниран отгоре с един куп екстри, този вариант на горещия шоколад ще ви осигури чиста доза блаженство. Рецептата →
Е, коя рецепта ви се стори като следващата ви любима напитка за зимата?
Етикети:#бърбън#горещ шоколад#зима#какао#канела